
REZUMATUL CAPITOLELOR 


PRECEDENTE 


Doi tineri francezi Valentin şi Luis debarcă în Chile, plecaţi 
fiind în căutarea aventurilor şi a unei frumoaso chiliene, Dona 
Rosario del Valle, de care este îndrăgostit Luis de Prebois- 
Crance. 

In aceiaşi vreme, la Santiago de Chile, un grup de zece 
patrişti, făcând parte din „Inimile întunecate”, este condamnat la 
moarte, din ordinul generalului Bustamente. 

Don Tadeo de Leon, şeful patrioţilor, scapă însă cu o rană 
superficială. In momentul când să fugă însă, este răpit de doi 
oameni, care-l duc în casa curtezanei Linda - fosta lui soţie pe 
vremuri - vrând să-l întrebe unde se află fata lor. 

In timp ce mai e leşinat, Don Tadeo e privit cu ură de Linda, 
care exclamă „Trebuie să-l fac să suporte flăcările iadului...” 

Ura Lindei este nemărginită, aflând că Don Tadeo iubeşte pe 
alta, pe Dona Rosario del Valle. Dispune ca rivala să fie omorâtă 
şi totodată cheamă şi complicii dându-le ordin ca Don Tadeo să 
fie executat. 

Salvarea soseşte în ultima secundă. Şeful salvatorilor este Don 
Gregorio Peralta, un însufleţit membru al patrioţilor supranumit 
„Regele Întunericului”. Don Tadeo, este salvat, dar aducându-şi 
aminte de cuvintele de ură şoptite de Linda că Dona Rosario va fi 
ucisă, aleargă împreună cu salvatorii săi, într-o fugă nebună, 
spre locuinţa Donei Rosario. 

Intre timp intră în acţiune şi cei doi fraţi francezi Valentin şi 
Luis, care sunt în căutarea frumoasei chiliene Dona Rosario del 
Valle. 

Don Pedro ajunge la Santiago, iar generalul Bustamente pune 
la cale un joc dublu pentru a-i deruta pe inamici. 

După o hotărâre rapidă, pleacă la „Quinta Verde” ca să 
pătrundă în cuibul „Inimilor întunecate”, dar preşedintele 
dispune ca să fie omorât. Intre timp Luis şi Valentin, care îşi 


transformă numele în Buffalo Bill, plec spre Araucania. 


(Continuarea capitolului 17 „Indieni Pulches”, din 
numărul 4). 


— În regulă, spuse Luis. 

— Bună idee, cu atât mai mult cu cât nu prea aveam cu ce vă 
ospăta. 

— Pâinea unui prieten e bună, făcu şeful sentenţios. 

— Ai răspuns foarte bine, numai că, din nenorocire, în loc de 
pâine avem biscuiţi. 

Şeful spuse câteva cuvinte în mo/ucho tovarăşilor săi şi 
fiecare, scotocind prin sacuriile lor scoaseră nişte tortillas de mei, 
charqui şi câteva ploşti pline cu chica, un fel de cidru făcut din 
fructe şi mei. 

Totul fu aşezat pe iarbă înaintea celor doi tineri, încântați de 
acest belşug. 

Indienii descălecară şi luară loc în jurul celor doi călători. 

— li rog pe fraţii mei să mănânce, invită şeful. 

Tinerii nu se lăsară rugaţi şi începură să înfulece cu poftă. 
Timp de câteva minute domni o tăcere adâncă, dar de îndată ce 
foamea fu astâmpărată, conversaţia reluă tonul ei normal. 

Indienii sunt oameni care pricep, cel mai bine, legile 
ospitalităţii. De la primul cuvânt ei ştiu ce fel de întrebări să pună 
oaspeţilor lor şi unde trebuie să se oprească pentru a nu comite 
vreo indiscreţie. Cei doi tineri, care fuseseră obişnuiţi în Europa 
să-i considere pe toţi indienii drept nişte sălbateci mâncători de 
oameni, nu-şi credeau ochilor văzând modul nobil cum ştiau 
aceştia să se facă plăcuţi. 

— Fraţii mei nu sunt spanioli? 

— E adevărat, răspunse Luis, dar cum ai băgat de seamă? 

— Noi îi cunoaştem doar pe aceşti chia/pos - soldaţi proşti! - 
din ce insulă suni fraţi noştri? 

— Ţara noastră nu-i o insulă, răspunse Buffalo Bill. 

— Fratele meu se înşală. O singură ţară nu e o insulă şi ţara 
aceasta este a Aucaşilor. 

Tinerii plecară capul: împotriva unor astfel de opriri, orice 
discuţie devenea neputincioasă. 

— Suntem francezi. N 

— Francezii sunt o națiune vitează. In timpul marelui război, 
noi am avut mai mulți luptători francezi. Pieptul le era acoperit 


de mai multe răni primite în războaiele insulei lor, când lupta sub 
ordinele marelui lor şef Zaleon!. 

— Napoleon! făcu Buffalo Bill uimit. 

— Da, aşa mi se pare că-i spuneau feţele palide. Voi l-aţi 
cunoscut? întrebă indianul cu o curiozitate rău stăpânită. 

— Nu, deşi ne-am născut sub domnia lui. Acum e mort. 

— Fratele meu se înşală, răspunse indianul. Războinici ca 
acesta nu mor niciodată. Când şi-au îndeplinit misiunea lor pe 
pământ, ei se duc în eskennane - rai, pentru ca să vâneze 
împreună cu Pi/lian - D-zeu - stăpânul lumii. 

Tinerii se înclinară, cu un aer convins. 

— Aşa cum fac şi compatrioţii lor care străbat uneori teritoriile 
noastre de vânătoare, fraţii noştri au fără îndoială dorinţa de a 
face comerţ cu noi? Unde le sunt măgurile? 

— Nu suntem negustori, răspunse Buffalo, ci am venit doar să 
vizitam pe fraţii noştri din Araucania, a căror deşteptăciune şi o 
ospitalitatea ne-au fost mult lăudate. 

— Moluchii iubesc pe francezi, răspunse şeful, măgulit de 
compliment. Fraţii mei vor fi bine primiţi în micile noastre 
tolderias - sat. 

— Cărui trib aparţine fratele meu? întrebă Buffalo Bill încântat 
de buna părere ce-o aveau indienii de complimentele lui. 

— Eu sunt unul din principalii Ulmeni - şefi - ai tribului sfânt al 
Marelui lepure, spuse şeful cu mândrie. 

— Mulţumesc, încă un cuvânt te rog. 

— Fratele meu poate vorbi, urechile mele sunt deschise. 

— Suntem în căutarea unui şef mo/ucho, căruia îi suntem 
recomandaţi de câţiva prieteni cu care el a făcut, cândva, 
negustorie. 

— Care e numele acestui şef? 

— Antihanuel. 

— Bine. 

— Fratele meu îl cunoaşte? 

— İl cunosc. Dacă fraţii mei vor să mă urmeze, ei vor vedea 
marele to/do al unui şef şi vor fi primiţi ca nişte penni. De îndată 
ce vor fi odihniţi, chiar eu îi voi conduce la Antihanuel, cel mai 
puternic toqu ai celor patru Utal-Malpus ai confederație 
araucaniene. 

— Care e provincia guvernată de Antihanuel? 

— Pire-Mapus, adică interiorul Anzilor. 


1 Napoleon, istoric. (Nota autorului). 

— Mulţumesc. 

— Fraţii mei acceptă propunerea pe care am făcut-o? 

— De ce n-am accepta-o, de vreme ce e serioasă? 

— Atunci fraţii mei sa vină cu mine, răspunse şeful surâzând. 
Tolderia mea nu e departe. 

— Indienii încălecară. 

— Indianul acesta are aerul că vorbeşte cu sinceritate, spuse 
Buffalo. Şi apoi e şi un prilej să învăţam lucruri interesante. 

— Atunci să mergem, răspunse Luis. 

— Cu D-zeu înainte, spuse Buffalo Bill şi se avântă în şea. Luis 
îl imita. 

Războinicii puelches se repeziră în galop. 


Cap. 18 


Şacalul negru 


Pentru ca cititorii noştri să priceapă mai bine, cele ce vor 
urma, ne vedem siliţi să le povestim o aventura întâmplată cu 21 
de ani înainte de epoca în care se petrec evenimentele până 
acum povestite. 

Spre sfârşitul lunei Decembrie 1816, într-o noapte rece şi 
ploioasă, un călăreț bine învelit în mantaua sa. Urca drumul ce 
duce prin munţii de la Cruces la San Jose. Acest om era un bogat 
proprietar, care dădea o raită prin Araucania pentru a trata cu 
indienii o mare cantitate de boi şi oi. Se grăbea, deoarece 
întârziase. Voia să-şi petreacă noaptea la hacienda pe care o 
avea la o depărtare de câteva leghe. 

Ţinutul nu prea era liniştit. 

De câteva zile indienii puelches apăruseră înarmaţi la 
graniţele republicii Chili, arzând fermele, răpind familiile pe care 
le puteau surprinde, comandaţi de un şef numit Şacalul Negru, a 
cărui cruzime îngheţa populaţia de spaimă. Aşa că se poate 
închipui cu ce frică înainta omul despre care am vorbit. Fiecare 
minut îi mărea teama. Furtuna izbucnise cu o furie de nedescris, 
vântul sufla cu putere printre arbori, ploua cu găleata, iar 
fulgerele orbeau calul, care nu mai voia să înainteze. Călărețul 
încerca să se orienteze, atâta cât îi îngăduia întunericul. Cu 
preţul a multor greutăţi, reuşi însfârşit să înfrângă obstacolele. 
Vedea, la o oarecare distanţă zidurile haciendei sale, când, 
deodată, calul făcu un salt atât de neprevăzut, încât fu cât pe ce 
să golească şeaua. Când îl putu stăpâni, încerca să vadă cauza 
spaimei animalului şi zări, cu groază câţiva oameni cu feţele 
sinistre, care stăteau nemişcaţi în faţa lui. Prima mişcare a 
călăreţului fu să şi ducă mâna la pistoale pentru ca să-şi vândă 
cât mai scump viaţa, căci înţelegea că e pierdut. 

— Nu pune mâna pe arme, don Antonio Quintana, spuse o 


voce aspră. Nu vrem nici banii, nici viaţa. 

— Ce vreţi atunci? 

— Să ne găzduieşti noaptea asta. 

Don Antonio încercă să recunoască pe omul care-i vorbise, dar 
nu-i putu distinge trăsăturile, noaptea fiind foarte întunecoasă. 

— Porţile locuinţei mele s-au deschis întotdeauna în faţa unui 
străin. De ce n-ai bătut? 

— Ştiind că trebuie să te înapoiezi, am preferat să te aştept. 

— Ce vreţi deci de la mine? 

— Am să ţi-o spun la casă. Pentru asemenea spovedanii, 
şoseaua e un loc foarte rău ales. 

— Dacă nu mai aveţi nimic să-mi spuneţi şi dacă sunteţi tot 
atât de dornici ca mine să stăm la adăpost, să ne continuăm 
drumul împreună. 

— Atunci te urmăm. 

Şi fără să mai schimbe vreo vorbă, se îndreptă spre haciendă. 

Don Antonio Quintana era un om hotărât; dovedise felul în 
care răspunsese acelora care-i împiedecase drumul: cu toată 
uşurinţa cu care se exprimase necunoscutul, după accentul lui 
gutural, el recunoscu imediat, că avea de a face cu indieni; 
teama făcu loc curiozităţii. De aceia nu şovăise să acorde 
găzduire cerută, ştiind că araucanii Puelches Huiliches sau 
Moluchii nu jefuiesc niciodată acoperişul sub care au fost primiţi, 
iar gazdele care-i adăpostesc sunt sacri pentru ei. 

Ajunseră la haciendă. 

Don Antonio nu se înşelase. Oamenii care îl opriseră era într- 
adevăr indieni. Erau patru, printre care şi o femeie care alăpta un 
copil. Haciendero îi invita în casa, cu cuvintele lui cele mai 
frumoase.  Dădu porunci peonilor - servitori indieni - 
înspăimântați de înfăţişarea oaspeţilor să fie serviţi cu tot ce 
doreau, apoi le spuse: 

— Mâncaţi şi beţi ca la dvs. acasă. 

— Mulţumesc. Avem nevoie numai de alimente. 

— Nu vreţi să rămâneţi până în zori? Noaptea e întunecoasă şi 
afară e un timp groaznic. 

— Este tocmai ce ne place nouă mai mult. De altfel trebuie să 
plecăm imediat. 

Acela care vorbise era un om de vreo 40 de ani, înalt şi bine 
făcut, cu trăsături energice şi ochii dominatori, lucruri ce 
dovedeau că are obicinuita să poruncească. 

— Eu sunt acela, începu, care am comandat ultima ma/oca - 


invadare - a centrului fetelor palide de la graniţă. Mosotoni; mei 
au fost ucişi ieri, într-o luptă, de către /ancerosi dvs. Aceştia trei 
pe care îi vedeţi sunt singurii care îmi mai rămân dintre cei două 
sute de războinici. Ceilalţi sunt morţi şi chiar şi eu sunt rănit, 
gonit, încolţit ca o fiară fioroasă, fără cai şi fără arme, spre a mă 
apăra, în caz că sunt atacat. Vin deci să vă cer mijloacele spre a 
scăpa din ghearele acelora care mă urmăresc. Nu vreau să vă 
înşel, de aceia vă voi spune numele omului pe care îl aveţi în faţa 
dvs. Sunt cel mai mare vrăjmaş al spaniolilor şi mi-am petrecut 
toată viaţa luptând contra lor. Sunt Şacalul Negru, Apo-Ulmane al 
Şerpilor Negri. 

La acest nume temut, chilianul nu-şi putu stăpâni o mişcare de 
spaimă, dar reluându-şi sângele rece, răspunse cu o voce 
liniştită: 

— Eşti oaspele meu şi eşti nenorocit. Două lucruri sfinte 
pentru mine. Altceva nu mai vreau să ştiu. Vei căpăta arme şi 
cai. 

Un surâs blajin lumină faţa indianului. 

— Incă o rugăminte, spuse el. 

— Vorbeşte. 

Şeful luă de mână pe tânăra indiană, care până atunci 
cuibărită într-un colt, plângea legănându-şi copilul şi o înfăţişă lui 
Don Antonio: 

— Această femeie e a mea. Şi copilul e al meu. Ţi-i încredinţez 
pe amândoi. 

— Voi avea grijă de ei. Femeia va fi sora mea, copilul va fi fiul 
meu. 

— Apo-Ulmane îşi va reaminti, spuse şeful cu o voce 
tremurătoare. 

Depuse o sărutare pe fruntea plăpânadei fiinţe care-i surâdea, 
trimise femeiei sale o privire plină de dragoste şi se repezi afară, 
urmat de către oamenii săi. Don Antonio le aduse cai şi arme şi 
cei 4 indieni dispărură în noapte. 

Trecuseră mulţi ani, fără ca Don Antonio să mai audă 
vorbindu-se de Şacalul Negru; copilul şi femeia erau mereu la el, 
trataţi ca şi cum ar fi făcut parte din familia lui. Mărinimosul 
haciendero se căsătorise; din nenorocire după un an de fericire, 
soţia lui muri dând naştere unei minunate fetiţe căreia fermierul 
îi dădu numele de Maria. 

Cei doi copii creşteau împreună, supravegheați de ochiul atent 
al indienei. Intr-o zi, o numeroasă trupă de Puelches, minunat 

îmbrăcaţi şi înarmaţi, sosi la Rio Claro, oraşul în care locuia 
haciendero. 

Şeful acestor indieni era Şacalul Negru. Venea să-şi reia 
femeia şi copilul, întrevederea fu înduioşătoare. 

Şeful uită impasibilitatea indiană şi strânse la piept pe cele 
doua fiinţe atât de dragi. 

Când trebuiră să plece, copii aflară ca vor trebui să fie 
despărțiți şi vărsară lacrimi amare. Erau obişnuiţi sa trăiască 
împreună şi nu puteau înţelege să fie despărțiți. 

Don Antonio îşi întinsese comerţul săli asupra câtorva puncte 
de la graniţă iar fermele sale se întindeau cât vedeai cu ochii. 

Şacalul Negru, care-i închinase o recunoştinţă fără margini şi o 
prietenie din cele mai curate, îi fu de mare folos în tranzacţiile 
sale; îi mijlocea afaceri excelente cu compatrioţii săi şi mai ales îi 
apăra proprietăţile contra atacurilor jefuitorilor. 

In fiecare an, când Don Antonio îşi vizita charcalele, petrecea 
câteva luni în tribul Şerpilor Negri, pe lângă prietenul său Şacalul 
Negru; fiică sa îl întovărăşea întotdeauna, din cauza prieteniei 
ce-i lega pe cei doi copii. 

Aşa trecură câţiva ani. 

La epoca, când începe povestirea noastră Şacalul Negru 
murise ca un brav războinic cu armele în mână, într-o luptă, iar 
fiul său Antihanuel. În vârstă de aproape 25 de ani fusese ales 
Apo-Ulmane În locul lui, apoi numit Utal-Mapus, ceea ce însemna 
că era unul din principalii conducători al Araucaniei. 

Don Antonio murise şi el puţin timp după căsătoria Mariei cu 
Don Tadeo de Leon, ucis de purtarea fiicei sale, ale cărei 
escapade provocaseră un scandal straşnic în înalta societate a 
Capitalei. 

Dona Maria îl vedea pe Antihanuel la mari intervale, dar 
prietenia lor rămase nu numai la fel ca în vremea copilăriei, ci 
mai mult încă, pentru războinicul puelches atinsese un 
asemenea grad de fanatism, încât accepta, drept poruncă, cea 
mai neînsemnată toană a tinerei femei. Mare fu deci uimirea 
războinicilor tribului Şerpilor Negri, când văzură venind, într-o 
seară, la to/deria lor, pe Dona Marii întovărăşită de doi peoni. 
Văzând-o, obrazul de obicei întunecat, al tânărului şef, se lumină 
pe dată. 

— Frumoasa din Pădure; strigă el cu bucurie, sora mea îşi 
aminteşte încă de sărmanul indian? 

— Am venit să-l vizitez, răspunse ca, întinzându-i fruntea pe 

care el depuse o sărutare: inima mea e tristă, de aceia mi-am 
amintit de fratele meu. 

— Aş putea să te ajut, oare? 

— Fratele meu mi-ar putea face un mare serviciu. 

— Viaţa mea e a surori mele. Ea ştie că poate face orice cu ea. 

— Mulţumesc, ştiam că mă pot bizui pe tine. 

— Pretutindeni şi întotdeauna. 

Şi după ce se înclină respectuos înaintea tinerei femei, el o 
introduse la ranch-ul său, unde mama sa o primi cu dragoste pe 
aceia pe care ani de zile o îndrăgise, parcă ar fi fost fiica ei. 

Cap. 19 
Doi prieteni ce se înţeleg de 


minune 


Antihanuel - Tigrul Soare - era pe atunci un bărbat de vreo 35 
de ani. Statura sa înaltă, mersul său măreț, totul în el arăta pe 
omul obişnuit să poruncească. Ca războinic reputaţia lui era 
mare, iar mosotonii lui aveau pentru dânsul o superstiţioasa 
venerație. 

Masa era pusa. Ne servim de expresii „masa era pusă” 
deoarece şefii araucanieni cunosc foarte bine obiceiurile 
europenilor. Aproape toţi au farfurii, linguri şi furculite de argint 
masiv, de care nu se servesc decât atunci când au oaspeți de 
seamă; când sunt însă singuri, prefera să mănânce cu degetele. 

Dona Maria se aşeză la masă şi la un semn lui Antihanuel să ia 
loc în faţa ei. Mâncară în tăcere. După masă, un peon aduse 
mate, o băutura din iarba de Paraguay, pe care Chilienii o 
obişnuiesc în locul ceaiului. 

Insfârşit, Dona Maria se hotărî să înceapă. 

— Fratele meu desigur că e surprins văzându-mă. 

— Intr-adevăr, binevenita. 

— Văd cu plăcere că fratele meu e mereu galant. 

— Imi iubesc sora şi sunt fericit c-o văd. 

— Ştiu că ţii la mine, Penni, dar astăzi d-ta eşti un Carskens - 
mare şef - şi eu nu sunt decât numai o sărmana femeie. 

— Frumoasa din Pădure e sora mea şi dorinţele ei vor fi 
totdeauna sfinte pentru mine. 

— Mai bine să lăsăm astea şi sa vorbi despre copilăria noastră. 

— „leri” nu mai există spuse şeful, sentenţios. 

— Ai dreptate, de ce să vorbim despre vremuri care nu mai 

pot reveni? 

— Sora mea se înapoiază în Chile? 

— Am părăsit Santiago şi aş vrea să stau câtăva vreme la 
Valdivia. Mi-am părăsit tovarăşii de drum, numai pentru a veni să 
dau bună ziua fratelui meu. 

— Da, ştiu ca acela pe care feţele palide îl numesc Generalul 
Bustamente, de abia vindecat de o rana primită nu de mult, 
vizitează actualmente provincia Valdivia. Şi eu am treabă acolo. 

— Multe fete din sud se găsesc acum acolo. 

— Sunt şi cunoştinţe de ale mele printre ei? 

— Da, unul singur, doar: Don Tadeo de Leon, soţul meu. 

Antihanuel ridică capul, uluit. 

— İl credeam împuşcat. 

— A fost. 

— Şi? 

— A reuşit să scape, deşi grav rănit. 

Femeia încerca să surprindă pe chipul indianului impresia 
cauzată de această ştire. 

— Don Tadeo e mereu duşmanul surorii mele? 

— Mai mult ca oricând. 

— Bine. 

— Nemulțumit că m-a părăsit, răpindu-mi copilul, singura mea 
mângâiere, ei a început în mod public, să curteze o altă femeie, 
pe care o târâie pretutindeni cu dânsul. Acuma se află amândoi 
la Valdivia. 

— Ah! făcu şeful indiferent. 

Obicinuit cu moravurile araucaniene, care îngăduie fiecărui 
bărbat să-şi ia oricâte femei poate hrăni, el găsea acţiunea lui 
Don Tadeo foarte firească. 

Această nuanţă nu scăpă Donei Maria, care zâmbi. 

— Femeia aceasta se numeşte Dona Rosario del Mendez şi e, 
după cum se spune, o fiinţă încântătoare. 

Acest nume produse efectul unei lovituri de trăsnet: dintr-un 
salt, şeful fu în picioare, cu obrazul aprins, eu ochii scânteietori: 

— Rosario de Mendez, spui sora mea? 

— Eu n-o cunosc, i-am auzit doar numele. Te interesează. 

— Deloc, răspunse Anti serios. 

— De ce nu se răzbună sora mea asupra omului care a părăsit- 
0? 

— La ce bun? Sunt doar o biata femeie singură, lipsita de orice 
ajutor! 

— Singură? Şi eu ce sunt? 

— Nu vreau ca fratele meu sa fie răzbunătorul unei insulte 
care mă priveşte numai pe mine. 

— Sora mea se înşală; atacând pe acest om, răzbun o insultă 
personală. 

— Nu-l înţeleg pe fratele meu. 

— Asculte deci. 

In această clipa, mama lui Antihanuel intra în to/do şi se 
apropie de şef: 

— Fiul meu face rău că-şi aminteşte de lucruri care îi 
redeschid răni vechi, spuse ea cu tristeţe. 

— Femeie, retrage-te; Sunt un războinic şi tata mi-a lăsat o 
răzbunare care trebuie îndeplinita. Am jurat c-o voi îndeplini. 

Sărmana indiana ieşi, suspinând amarnic. 

— Deşi sora mea este un copil al poporului meu, deoarece a 
fost crescută de mama mea, totuşi niciodată ea n-a cunoscut 
povestea familiei noastre: aceasta poveste îi va dovedi că şi eu 
am împotriva lui Don Tadeo de Leon o ura neîmpăcată şi daca 
până azi n-am încercat nimic contră lui, am făcut-o ştiind că e 
soţul surorii mele: astăzi însă îmi reiau libertatea de acţiune, 
pentru că văd cum se poarta don Tadeo cu soţia lui. 

Femeia făcu un gest de Incuviinţare. 

— Când culme-huinca - mizerabilii spanioli - cuceriră Chili 
făcându-i sclavi pe laşii săi locuitori, ei gândiră să cucerească şi 
Araucania. Marele toqui Cadegual fu unul din primii care convocă 
un aucac-caoyog un sfat al naţiunii. Războiul care se făcu cu 
feţele palide fu înspăimântător şi dură din zori şi până în seară: 
mulţi războinici plecară să vâneze în câmpiile Eskennane, dar 
Pillian nu-i părăsi pe Araucanieni. Ei înfrânseră pe chiaploşi care 
se răsfirară ca nişte iepuri, de teama lăncilor războinicilor noştri. 
Multe feţe palide căzură în mâinile noastre; printre aceştia se 
găsea şi un şef puternic anume Estevan de Leon. Cadegual ar fi 
putut să-l ucidă, dar n-o făcu dimpotrivă, îl trată ca pe un frate, 
conducându-l la to/deria sa. Dar spaniolii n-au ştiut niciodată să 
recunoască o binefacere. Don Estevan, uitând datoriile sacre ale 
ospitalităţi, seduse pe fiica aceluia căruia îi datora viaţa şi într-o 
zi dispăru cu ea. Trădarea aceasta îndureră grozav pe Cadegual 
care se jură atunci să ducă împotriva feţelor palide un război 
cumplit şi îşi tinu jurământul: toţi spaniolii care îi căzură în mâini 
oricare le-ar fi fost vârsta şi sexul, fură masacrați. Nu-i uşa că 
avea dreptate? 

— Da, răspunse Linda, laconic. 

— Intr-o zi, Cadegual, surprins de fioroşii săi vrăjmaşi, căzu 
acoperit de răni în mâinile lor, după o vitejeasca împotrivire. 
Acum era el în puterea lui don Estevan de Leon. Şeful spaniol îl 
recunoscu pe acel care cu câţiva ani înainte îi salvase viaţa şi fu 
milostiv. După ce îi tăie mâinile şi îi crăpă ochii, i-o dădu înapoi 
pe fiică-sa de care se săturase şi-l trimise peşcheş poporului său. 
Cadegual fu călăuzit de fiica sa, pe care o iertă de râul ce-i 
făcuse. Inapoiat acasă el povesti tuturora cele ce păţise şi după 
ce căpătă jurământul fiilor şi rudelor sale că va fi răzbunat, se 
lăsă să moară de foame, deoarece nu mai putea trăi din cauza 
ruşinei. 

— Groaznic, făcu Don Maria, mai fără de voie. 

— Până astăzi, încă bătrânul Cadegual n-a fost răzbunat. O 
providenţă cerească ocrotea familia de Leon. Din această familie 
n-a mai rămas astăzi decât don Tadeo, care e de temut prin 
curajul, averea şi influenţa ce o are asupra compatrioţilor săi. Se 
pare că el nici nu cunoaşte ura grozavă ce există între familia lui 
şi acela a lui Cadegual, dar urmaşii aceştia sunt puternici şi 
numeroşi şi dacă ora răzbunării va veni, nu vor lăsa să le scape. 
Sora mea, Cadegual era bunicul meu şi-ţi mulţumesc că mi-ai 
spus că vrăjmaşul meu nu e mort şi că-l pot găsi prin apropiere. 

— Penni, mama ta ţi-a spus că nu trebuie să redeschizi răni 
vechi. Intre Araucanieni şi Chilieni domneşte astăzi pacea. Nu 
uita că albii sunt numeroşi şi căliţi în războaie. 

— Eu sunt sigur că voi izbândi. 

Indienii de rang mare cred. Mai toţi, că există un geniu al 
familiei, care îi ajuta sa reuşească. Dona Maria se prefăcu, că nu 
pricepe. Dăduse vânătorului o urmă, restul n-o mai privea. Ştia 
că altul e motivul pentru care şeful vroia să-l ucidă pe Leon, dar 
se făcu ca nu-l ghiceşte. 

Mai vorbi ce mai vorbi cu Antihanuel, apoi se retrase în 
camera ce i se pregătise. In zori trebuia să plece spre Valdivia. 

Cap. 20 
Machi - vrăjitorul 


În aceeaşi zi, o tolderia situată la o depărtare de vreo 120 
kilometri de Arauco, în mijlocul munţilor, pe malurile 
Carampanguei era în prada unei foarte mari însufleţiri. 

Femeile şi războinicii, adunaţi înaintea uşii unei to/de pe 
pragul căreia era expus un cadavru, scoteau strigăte şi gemete 
dureroase. În mijlocul mulţimii, nemişcat, lângă cadavru, stătea 
un om bătrân, îmbrăcat într-un costum ciudat de femeie, care 
făcea, fel de fel de gesturi şi schimonoseli. Părea că el conduce 
ceremonia. Acest om era vrăjitorul tribului; mişcările care le 
făcea urletele care le scotea, aveau scopul să apere cadavrul 
împotriva geniului răului. La un semn al vrăjitorului, muzica şi 
gemetele încetară. Geniul răului, învins de puterea vraciului, 
renunţase să mai lupte şi cam laş, de felul lui, o ştersese. 

Vraciul se întoarse atunci spre un om de statura înaltă care sta 
lângă dânsul, sprijinindu-se în lance. 

— Ulmen al puternicului Trib al Marelui lepure, tatăl tău, 
valorosul Ulmen care ne-a fost răpit de către Pillian, nu se mai 
teme de influenta geniului rău pe care l-am silit eu să se 
depărteze şi vânează acum în câmpiile fericite ale Eskennanului, 
împreună cu toţi războinicii drepţi: toate riturile fiind îndeplinite, 
a venit ora când trebuie să redăm pământului cadavrul lui: 

— Stai! Tatăl meu e mort, dar cine la ucis? Un războinic nu 
piere în câteva ore fără ca vreo influentă tainică să nu fi venit să- 
i usuce izvoarele vieţii din inimă răspunde-mi, machi inspirat de 
Pillian, spune-mi numele ucigaşului. Inima tristă nu vă fi uşurată, 
decât atunci când tatăl meu va fi răzbunat. 

La aceste cuvinte, un freamăt adune străbătu mulţimea 
adunată şi strânsă în jurul corpului. 

Machiul, după ce lăsă ca privirea sa să rătăcească asupra 
celor prezenţi, închise ochii, încrucişa braţele pe piept şi păru că 

se reculege. 

Araucanienii nu îngăduie decât o singură moarte: aceia pe 
câmpul de bătaie; ei nu ştiu că-ţi poţi pierde viaţa, fie datorită 
unui accident, fie datorită unei boli. In amândouă cazurile el 
atribuie moartea unei puteri supranaturale, fiind încredinţaţi că 
un duşman al răposatului i-a aruncat niscaiva vrăji. In această 
credinţa, în momentul funerarilor, părinţi şi prietenii mortului se 
adresează vraciului, spre a afla numele ucigaşului. 

Machiul este obligat să-l denunțe; zadarnic ar căuta ei să-i 
facă să înţeleagă că moartea este firească. Ar deveni imediat 
victima furiei poporului. De aceia vraciul se păzeşte să 
şovăiască: ucigaşul e cu atât mai uşor de numit, cu cât el nici nu 
exista. Deoarece însă e nevoie de o victimă, el numeşte pe unul 
din duşmanii săi, iar atunci când n-are - ceea ce e foarte rar - 
numeşte pe unul la întâmplare. Pretinsul ucigaş, cu toate 
protestele sale, e sacrificat fără mila. 

Printre aceia care se îngrămădeau lângă răposat, se afla Luis 
şi Buffalo. Cei doi tineri nu înțelegeau nimic din această scenă, 
aşa ca fură lămuriţi de către călăuza lor. 

— Ei, întrebă U/menul, cunoşti numele aceluia căruia trebuie 
să-i cerem socoteala? 

— Da. 

— De ce taci, atunci când cadavrul cere răzbunare? 

— Pentru că sunt oameni puternici care îşi bat joc de 
dreptatea omeneasca. 

— Vinovatul, oricare ar fi el, nu va scapă răzbunării mele: 
vorbeşte fără teamă, ghicitorul şi oricare va fi vinovatul, el îşi va 
ispăşi păcatul. 

Machiul se sculă în picioare şi în mijlocul tăcerii generale arată 
cu degetul pe şeful care îi primise atât de călduros pe cei doi 
tineri: 

— lată pe ucigaşul tatălui tău, îndeplineşte-ţi deci răzbunarea; 
Trangoil Lannec - Prăpastia Adânca - este acela care i-a făcut 
farmece. 

Şi vrăjitorul îşi acoperi faţa cu un colţ al ponchoului său, ca şi 
cum ar fi foarte îndurerat de revelaţia ce trebuise s-o facă. 

Poporul tăcuse, uimit. Trangoil Lannec era ultimul care ar fi 
fost bănuit. Era iubit şi venerat de toţi pentru curajul, 
sinceritatea şi mărinimia sa. După ce primul moment, de surpriza 
trecu, mulţime începu sa se dea la o parte. Aşa-zisul ucigaş 
ramase singur faţa în faţa cu victima sa. Trangoil Lannec, ramase 

nemişcat. Un surâs dispreţuitor îi aluneca pe buze. Cobori de pe 
cal şi aşteptă. 

Ulmenul merse încet spre dânsul. 

— De ce l-ai ucis pe tatăl meu, Trangoil Lannec? îl întreba el 
cu o voce tristă. Te iubea şi eu nu eram un penni al tău? 

— Nu eu ţi-am ucis tatăl, Curumilla - Aur Negru - răspunse 
şeful cu un aşa accent încât orice om ar fi priceput că nuele 
vinovatul. 

— Aşa a spus vrăjitorul. 

— Minte. 

— Vraciul nu poate să mintă: e inspirat doar de Pillian. Tu, 
femeia ta şi copii tăi veţi muri, pentru că aşa cere legea. 

Fără să răspundă, şeful îşi aruncă armele şi merse de se aşeza 
lângă stâlpul sângelui, împlântat în faţa to/de; medicului în jurul 
lui se formă un cerc Fură aduşi şi femeia şi copii şefului. Se 
începură pregătirile de supliciu, deoarece funeraliile nu puteau 
să aibă loc, înainte de execuţia ucigaşului. 

Vraciul triumfa. 

Un singur om îndrăznise să-i ridice glasul împotriva vicleniilor 
lui. Şi acest om urma să moară lăsându-l pe el stăpânul absolut 
al tribului. La un semn al lui Curumilla, doi indieni începură să-l 
lege pe şef, cu toate plânsetele şi gemetele femeiei şi copiilor 
acestuia. 

Luis era revoltat de mişelia vraciului de credulitatea indienilor. 

— Nu putem lăsa să fie omorât. Sunt însă prea numeroşi. 

— Trebuie neapărat să salvam acest nenorocit care ne-a oferit 
prietenia lui cu atâta bunăvoință. 

— E adevărat cu Trangoil Lannec e un om cumsecade, dar ce- 
am putea face? 

— O să ne aruncam între el şi duşmanii lui şi fi sigur că vom 
ucide câţiva. 

— Şi apoi ceilalţi ne vor ucide pe noi. Ce brânză am făcut 
atunci? Să găsim mai bine altceva, făcu Buffalo Bill. 

— Sa ne grăbim. Reprezentata va începe îndată. 

— Stai, am găsit. Şiretenia ne va scoate din încurcătura. 
Vechia mea meserie de scamator îi va veni într-ajutor. Tu să stai 
liniştit. 

— Stau, numai să-l scapi! 

— Bine, voi dovedi acestor sălbateci că cu sunt mai deştept ca 
el. 

Buffalo îşi împinse calul în mijlocul cercului. Toată lumea îl 

privi cu surprindere. 

Luis cu mâna pe arme, privea cu nelinişte mişcările 
prietenului. Sau, gata să-i sară în ajutor. 

— Oameni buni, sunteţi nişte proşti şi vraciul îşi bate joc de 
voi; Caramba, mi-am făgăduit să vă scot prostiile din cap şi aşa 
voi face: 

Şi plimbă asupra asistenții o privire curajoasă. Indienii 
ascultaseră acest discurs, fără să facă vreun gest sau să spună 
vreo vorbă. 

Curumilla se apropia: 

— Fratele meu palid să se retragă. El nu cunoaşte legile 
indienilor puelches. Acest om e condamnat şi va muri: 

— Sunteţi nişte proşti. Machiul/ vostru e vrăjitor, aşa cum eu 
sunt un Aucas. Vă repet că el îşi bate joc de voi şi am s-o 
dovedesc, dacă îmi daţi voie. 

— Ce zice tatăl meu? întrebă Curumilla pe vraci, care stătea 
mereu lângă cadavru. 

Ghicitorul surâse cu dispreţ. 

— Au spus vreodată albii adevărul? rânji el. Să dovedească, 
dacă poate. 

— Bine, răspunse U/menul, muruchiul poate să vorbească. 

— Atunci am sa vă dovedesc că vraciul e un înşelător. 

— Aşteptam, făcu şeful. 

Indienii se apropiară cu curiozitate. 

Luis nu înţelegea ce avea prietenul său de gând să facă, 
ghicea, doar ca vreo idee smintita îl stăpâneşte şi aştepta, 
împreuna cu ceilalţi, să vadă pe unde va scoate cămaşa. 

— O clipă, întrerupse vraciul. Ce vor face fraţii mei dacă voi 
dovedi că acuzarea mea e adevărată? 

— Străinul va muri, răspunse rece Curumilla. 

— Accept, răspunse Buffalo Bill, care încruntând sprâncenele, 
continuă: Şi eu sunt un mare medic. 

Indienii făcură o plecăciune respectuoasă, Ştiinţa europenilor 
e în mare cinste la ei, o respectau fără s-o discute. 

— Nu Trangoil Lannec la ucis pe şef, ci chiar vraciul. 


Numărul viitor din „Răscoala pieilor roşii” va fi intitulat: 

